Diari Oficial de la Generalitat Valenciana


Sumari del DOGV 9975, del 05-11-2024 (2024/10704)

RESOLUCIÓ de 9 d’octubre de 2024, per la qual es reconeix la Col·lecció Museogràfica Permanent Boca del Calvaride Benidorm com a col·lecció museogràfica mermanent de la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9975

Data del DOGV
:   05-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10899

CVE
:   YHJK-G-6051-59731

Data del document
:   09-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Vist que l’Ajuntament de Benidorm (Alacant) presenta una sol·licitud respecte del reconeixement de la Col·lecció Museogràfica Permanent Boca del Calvari de Benidorm (Alacant) com a Col·lecció museogràfica permanent de la Comunitat Valenciana.

Vist que esta corporació municipal annexa a esta sol·licitud tota la documentació pertinent, consistent en:

1. Sol·licitud de reconeixement de la col·lecció per acord plenari, mitjançant un certificat emés per la secretària accidental de l’Ajuntament de Benidorm, Francisca Marín Navarro, de data 28 de juny de 2024.

2. Informe redactat i firmat per la Sra. Victoria Blázquez Soldevila, tècnic de Patrimoni Històric de l’Ajuntament de Benidorm, de 8 de juliol de 2024, sobre la naturalesa i l’entitat de la col·lecció.

3. Informe emés per Rafael Landete Pascual, arquitecte municipal de Benidorm, de 4 de febrer de 2021, sobre l’adequació de l’edifici que alberga els fons, acompanyat amb plànols i imatges.

4. Certificat relatiu a l’horari d’obertura al públic i del personal adscrit al Servici i l’atenció al públic a càrrec de l’empresa Promed Consulting, SLU, emés per la secretària accidental de l’Ajuntament de Benidorm, Francisca Marín Navarro, de data 8 de juliol de 2024, que és d’octubre a maig, tots els dies, de 12:00 a 20:00 hores, i de juny a setembre, tots els dies, de 15:00 a 22:00 hores.

5. Certificat de les consignacions pressupostàries per al manteniment de l’exposició permanent, emés per Miguel Ángel Modrego Caballero, interventor accidental de l’Ajuntament de Benidorm, de data 8 de juliol de 2024.

6. Inventari dels fons, segons el model establit oficialment GV-MUSEIA.

7. Projecte museogràfic de la Col·lecció Museogràfica Permanent Boca del Calvari redactat i firmat per la Sra. Victoria Blázquez Soldevila, tècnic de Patrimoni Històric de l’Ajuntament de Benidorm, de data 5 de juliol de 2024.

*Fonaments de dret*

Primer. Resulten aplicables els articles 69, 70 i 71, que establixen la figura jurídica de col·lecció museogràfica permanent, la seua integració en el Sistema Valencià de Museus, la creació i el reconeixement de museus i col·leccions museogràfiques, i el que s’estipula respecte dels seus fons, en els articles 72 i 73, de la Llei 4/1998, d’11 de juny, del patrimoni cultural valencià, d’ara en avant LPCV.

Segon. La sol·licitud presentada correspon al que estipulen els articles 5, 6 i 7.2 de l’Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana, del patrimoni cultural valencià, d’ara en avant ORMC.

Tercer. L’informe tècnic de la Unitat d’Inspecció del Patrimoni Històric Artístic de la Direcció Territorial de Cultura i Esport d’Alacant és favorable al reconeixement com a col·lecció museogràfica permanent de la Comunitat Valenciana, ja que reunix tots els requisits exigits legalment.

Quart. La Direcció General resulta competent per a proposar el present expedient en virtut del que disposa l’LPCV, el Decret 81/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat i la resta de normes aplicable general.

En virtut de tot el que s’ha exposat, i a proposta de la Direcció General de Patrimoni Cultural,

RESOLC

*Primer*

Reconéixer la Col·lecció Museogràfica Permanent Boca del Calvari de Benidorm com a col·lecció museogràfica permanent de la Comunitat Valenciana, als efectes que establixen l’LPCV i l’ORMC, que queda integrada en el Sistema Valencià de Museus.

*Segon*

Incloure la secció 3a de l’Inventari general del patrimoni cultural valencià, els fons de la Col·lecció Museogràfica Permanent que es detallen en l’annex adjunt, així com establir que els béns que passen a formar part dels fons de la Col·lecció Museogràfica Permanent amb posterioritat a la seua integració en el Sistema Valencià de Museus tindran, des del moment de la seua adquisició, la condició de béns inventariats a l’efecte de l’aplicació del règim previst per a estos en l’LPCV, de conformitat amb el que estipula l’article 72 d’esta.

*Tercer*

De conformitat amb l’article 73.1 de l’LPCV, la Col·lecció Museogràfica Permanent podrà admetre en depòsit béns de propietat privada o d’altres administracions públiques. Els béns depositats, mentres dure el depòsit, s’integraran amb caràcter general en els fons la Col·lecció Museogràfica Permanent i estaran subjectes al seu mateix règim jurídic.

*Quart*

Les eixides temporals dels fons de la Col·lecció Museogràfica Permanent requeriran autorització prèvia i expressa de la conselleria competent en matèria de cultura, com establix l’article 73.2 de l’LPCV, i tractant-se d’objectes en depòsit caldrà ajustar-se als pactes en constituir-se este.

*Quint*

Quan raons urgents de conservació, seguretat o accessibilitat dels béns de la Col·lecció Museogràfica Permanent així ho aconsellen, la conselleria competent en matèria de cultura, excepcionalment i amb una instrucció prèvia de l’oportú expedient administratiu, podrà disposar el depòsit dels fons, fins que no desapareguen les causes que l’hagen originat, de conformitat amb l’article 73.3 de l’LPCV.

*Sext*

Serà aplicable als fons de la Col·lecció Museogràfica Permanent el que disposa l’article 44 de l’LPCV respecte de la integritat de les col·leccions, que no podran ser disgregades pels propietaris o els posseïdors sense autorització prèvia de la conselleria competent en matèria de cultura, així com el que estipula l’article 41 de la mateixa llei, respecte dels béns mobles compresos en els seus fons, que no podran ser sotmesos a cap tractament, ni a canvi en l’ús, sense autorització de la conselleria competent en matèria de cultura, en aplicació del règim de protecció als béns mobles de rellevància patrimonial, a més de les normes generals de protecció del patrimoni cultural, del règim general de protecció dels béns inventariats i les mesures de foment del patrimoni cultural.

*Sèptim*

L’exclusió de béns mobles de l’Inventari general es farà pel mateix procediment previst per a la seua inclusió i produirà la cancel·lació de la inscripció segons el que preveu l’article 54 de l’LPCV.

*Octau*

Segons el que disposa l’article 13 de l’orde referida, la conselleria competent en matèria de cultura podrà anul·lar el present reconeixement de la Col·lecció Museogràfica Permanent si es deixen de complir alguns dels requisits exigits en l’orde.

Contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s’indiquen a continuació:

a) El recurs de reposició haurà d’interposar-se davant del conseller d’Educació, Cultura, Universitats i Ocupació en el termini d’un mes comptador des de l’endemà de la publicació.

b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l’endemà de la publicació.

En el cas que el recurrent siga una administració pública, s’actuarà d’acord amb l’article 44 de la Llei 29/98, de 13 de juliol, reguladora de la jurisdicció contenciosa administrativa.

  

València, 9 d'octubre de 2024

José Antonio Rovira Jover

Conseller d’Educació, Cultura, Universitats i Ocupació

Esta disposició conté annexos. Consulteu-ne la versió en PDF.